**Okrug Voterford** (engl. , ir. *Contae Phort Láirge*) je jedan od 32 istorijska okruga na ostrvu Irskoj, smešten u njegovom južnom delu, u pokrajini Manster.

Danas je okrug Voterford jedan od 26 zvaničnih okruga Republike Irske, kao osnovnih upravnih jedinica u državi. Sedište okruga je zvanično istoimeni grad Voterford, koji je upravno izdvojen iz okruga, ali i dalje ima ulogu istorijskog sedišta. Međutim, suštinski, skupština okruga predsedava u Dangarvanu.

Položaj i granice okruga
------------------------

Okrug Voterford se nalazi u južnom delu irskog ostrva i Republike Irske i graniči se sa:

* sever: okrug Tiperari,
* severoistok: okrug Kilkeni,
* istok: okrug Veksford,
* jug: Atlantski okean,
* zapad: okrug Kork.

Prirodni uslovi
---------------

Voterford je po prostranstvu jedan od srednjih irskih okruga - zauzima 21. mesto među 32 okruga.

**Reljef:** Najveću deo okruga Voterford je zatalasano područje nadmorske visine 0-150 m. Planinska područja postoje na krajnjem severu - planine Nokmildaun i Komera. Na jugu, duž atlantske obale, postoji niz manjih ravnica, koje su često močvarne.

**Klima** Klima u okrugu Voterford je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima.

**Vode**: Okrug Voterford je bogat vodama. Okrug ima dugu obalu ka Atlantiku na jugu. U okrugu se pružaju donji delovi toka i ušća velikih irskih reka Sur i Blekvoter. U okrugu postoji nema jezera, što je retkost za državu.

Stanovništvo
------------

Grad Voterford, sedište okruga
Po podacima sa Popisa 2011. godine na području okruga Voterford živelo je preko 110 hiljada stanovnika, većinom etničkih Iraca. Ovo je za 80% manje nego na Popisu 1841. godine, pre Irske gladi i velikog iseljavanja Iraca u Ameriku. Međutim, poslednje tri decenije broj stanovnika okruga raste po stopi od blizu 1% godišnje.

**Gustina naseljenosti** - Okrug Voterford ima gustinu naseljenosti od oko 60 st./km², što je istovetno kao državni prosek (oko 60 st./km²). Južni deo okruga je bolje naseljen nego severni.

**Jezik**: Sasvim mali deo okružnog stanovništva (1,5-2,0%) naseljava tzv. Područja irskog jezika (jugozapadni deo okruga), gde je jedino irski jezik u zvaničnoj upotrebi. U ostatku okruga se ravnopravno koriste engleski i irski jezik.

Povezano
--------

* Irski okruzi
* Voterford (grad)

Spoljne veze
------------

***Waterford (grofovija)*** na Wikimedijinoj ostavi

* www.waterfordcoco.ie Zvanična stranica Okruga Voterford Arhivirano 2012-09-04 na Wayback Machine-u

| * p
* r
* u
Grofovije Irske |
| --- |
| Grofovije poredane prema pokrajinama |
| Connacht | 

Galway (Galway City) **•** 
Leitrim **•** 
Mayo **•** 
Roscommon **•** 
Sligo
 |  |
| Munster | 
Clare **•** 
Cork (Cork City) **•** 
Kerry •
Limerick (Limerick City) **•** 
*Tipperary* (North Tipperary **·**  South Tipperary) **•** 
Waterford (Waterford City)
 |
| Leinster | 

Carlow **•** 
*Dublin* (Dublin City **·**  Dun Laoghaire-Rathdown **·**  Fingal **·**  South Dublin) **•** 
Kildare **•** 
Kilkenny **•** 
Laois **•** 
Longford **•** 
Louth **•** 
Meath **•** 
Offaly **•** 
Westmeath **•** 
Wexford **•** 
Wicklow
 |
| Ulster | 

*Antrim*† **•** 
*Armagh*† **•** 
Cavan **•** 
*Fermanagh*† **•** 
*Londonderry*† **•** 
Donegal **•** 
*Down*† **•** 
Monaghan **•** 
*Tyrone*†
 |
| *kurziv* označava ne-administrativne grofovije. Zagrade označavaju istoimene gradove i netradicionalne grofovije. † označava grofovije Sjeverne Irske |